**2. teden**

**Meals – obroki**

Najprej ponovi besedišče zelenjave (vegetables) s pomočjo naslednje povezave: <https://www.youtube.com/watch?v=mby8nc8oRoQ> Vegetables in english

Spoznal/a boš tri glavne obroke v Veliki Britaniji, to so: breakfast (zajtrk), lunch (kosilo) in dinner (večerja). Vsebino najdeš v učbeniku na strani 66.   
Lahko si ogledaš tudi posnetek Food and drinks, kjer boš spoznal/a različne vrste hrane za posamezni obrok. <https://www.youtube.com/watch?v=rkoKjUayyS8>

V zvezek napiši naslov **Meals – obroki** ter razlago za vsak obrok:

**Breakfast:** The first meal of the day. We have it in the morning. (Prvi obrok v dnevu. Imamo ga zjutraj.)

**Lunch:** The meal that we eat in the middle of the day or early in the afternoon. (Obrok, ki ga jemo sredi dneva oz. zgodaj popoldne.)

**Dinner:** Usually the last meal of the day. We have it in the evening. (Običajno zadnji obrok v dnevu. Imamo ga zvečer.)

Poslušaj priloženi posnetek o tem, kakšne obroke imata Katie iz Velike Britanije in Nejc iz Slovenije (10. naloga v učbeniku na strani 66).

Sedaj v zvezek zapiši povedi, ki si jih slišal/a na posnetku:

Katie has bread, butter and jam for breakfast. She has a sandwich for lunch. She has chicken, tomatoes, chips and a cake for dinner. Nejc has a sandwich for breakfast. He has soup, meat, chips and lettuce for lunch. He has bread and fried eggs for dinner.

Poleg povedi za Katie in Nejca zapiši še, kaj imaš ti za zajtrk, kosilo in večerjo.  
Npr. I have milk and cereals (kosmiči) for breakfast. I have soup, potatoes, meat and salad for lunch. I have bread, salami and cheese for dinner.

V delovnem zvezku reši 9. in 10. nalogo (pomagaj si s slovarjem) na strani 66. Pomoč: beseda we pomeni mi (We have dinner. = Mi imamo večerjo.).  
V petek se vrni na spletno stran, saj bodo objavljene rešitve nalog v DZ.

Za uspešno zaključeno delo si zavrti svojo najljubšo angleško pesem.

Najpomembneje: ostani zdrav!

**Goodbye!** ☺

Učiteljice Klavdija, Karmen, Maja in Manca